Elektrotehnički fakultet u Sarajevu

Računarstvo i informatika

Web tehnologije

Ak. god 2022/23

Projekat - Spirala 2

**Zadatak 1. [6B]**

Potrebno je napraviti js datoteku u kojoj će biti kod modula *TabelaPrisustvo*. Modul mora biti implementiran prema specifikacijama koje će biti predstavljene u nastavku. Sve podatke modul mora dobiti preko parametara, tj. ne možete ništa pretpostaviti o stranici u kojoj će modul biti uključen. Pri instanciranju modula prosljeđuje se referenca na div u kojem će se iscrtati tabela za prisustvo. Taj div bi trebao biti prazan. U slučaju da proslijeđeni div ima neki sadržaj, tada vaš modul treba obrisati taj sadržaj. Pored reference na DOM element div-a, prosljeđuje se i objekat sa listom studenata i prisustva.

Objekat ima sljedeći oblik:

**{**

**"studenti": [{**

**"ime": "Neko Nekic",**

**"index": 12345**

**},**

**{**

**"ime": "Drugi Neko",**

**"index": 12346**

**}**

**],**

**"prisustva": [{**

**"sedmica": 1,**

**"predavanja": 2,**

**"vjezbe": 1,**

**"index": 12345**

**},**

**{**

**"sedmica": 1,**

**"predavanja": 2,**

**"vjezbe": 2,**

**"index": 12346**

**},**

**{**

**"sedmica": 2,**

**"predavanja": 2,**

**"vjezbe": 0,**

**"index": 12345**

**},**

**{**

**"sedmica": 2,**

**"predavanja": 2,**

**"vjezbe": 0,**

**"index": 12346**

**}**

**],**

**"predmet": "Razvoj mobilnih aplikacija",**

**"brojPredavanjaSedmicno": 2,**

**"brojVjezbiSedmicno": 2**

**}**

Nakon što se instancira modul, u div se dodaje tabela kao na prošloj spirali ali sa podacima koji su proslijeđeni u sklopu drugog parametra. Za posljednju sedmicu koja je unesena prikažite detaljnije informacije o prisustvu (u primjeru iznad to je sedmica 2). Ukoliko podaci nisu validni, u div element ispišite tekst “**Podaci o prisustvu nisu validni!**”.

Podaci nisu validni ako:

* Broj prisustva na predavanju/vježbi je veći od broja predavanja/vježbi sedmično
* Broj prisustva je manji od nule
* Isti student ima dva ili više unosa prisustva za istu sedmicu
* Postoje dva ili više studenata sa istim indeksom u listi studenata
* Postoji prisustvo za studenta koji nije u listi studenata
* Postoji sedmica, između dvije sedmice za koje je uneseno prisustvo bar jednom studentu, u kojoj nema unesenog prisustva. Npr. uneseno je prisustvo za sedmice 1 i 3 ali nijedan student nema prisustvo za sedmicu 2

**Zadatak 2. [4B]**

Nakon iscrtavanja dodajte i dva dugmeta koja će se prikazivati ispod tabele. Ovo uradite u JavaScriptu, a kôd za dodavanje dugmadi dodajte u modul *TabelaPrisustvo*.

Na dugmadima prikažite strelice lijevo i desno:

* <https://fontawesome.com/icons/arrow-left?s=solid&f=classic> i
* <https://fontawesome.com/icons/arrow-right?s=solid&f=classic>

Pored ovoga dodajte i dvije metode u *TabelaPrisustvo* sa nazivima **sljedecaSedmica()**  i **prethodnaSedmica()** kao i atribut u modul u kojem ćete čuvati trenutnu sedmicu koja se prikazuje. Na dugmadi dodajte *onClick* callback koji će pozivati ove metode. Metoda *prethodnaSedmica* sakriva detalje trenutne sedmice i prikazuje detalje sedmice prije, a ako se pozove metoda *sljedecaSedmica* prikazuje se sedmica poslije trenutne. Ukoliko se pozivanjem ovih metoda dođe do prve sedmice tada poziv *prethodnaSedmica()* ne radi ništa, a ako se dođe do posljednje sedmice za koju postoji uneseno prisustvo tada metoda *sljedecaSedmica()* ne radi ništa.

Dodajte i datoteku *prisustvo.js* u kojoj ćete povezati modul *TabelaPrisustvo.js* sa html dokumentom *prisustvo.html*. Za primjer proslijedite podatke tako da vam se iscrta ista tabela koju ste imali na prethodnoj spirali. Sve js datoteke postavite u folder sa nazivom “scripts”.

Pitanja vezana za projekat postavljajte na [Piazza forum](http://piazza.com/etf.unsa.ba/fall2022/ri3wt) folder spirala\_2.

Projekat nastavite raditi u repozitoriju koji ste napravili za spiralu 1. Rok za rad na spirali je **25.11.2022** do **23:59**. Prethodnu spiralu postavite na branch **spirala1**. Aktuelnu spiralu radite na branchu **master**.

Dodatak:

Sadržaj datoteke ***TabelaPrisustvo.js***

let TabelaPrisustvo = function (divRef, podaci) {

//privatni atributi modula

//

//implementacija metoda

let sljedecaSedmica = function () {

}

let prethodnaSedmica = function () {

}

return {

sljedecaSedmica: sljedecaSedmica,

prethodnaSedmica: prethodnaSedmica

}

};

Način povezivanja TabelaPrisustvo.js i prisustvo.js, primjer sadržaja datoteke **prisustvo.js**

let div = document.getElementById("divSadrzaj");

//instanciranje

let prisustvo = TabelaPrisustvo(div, {studenti: [{ime:"Neko",index:12345}], prisustva:[{sedmica:1,predavanja:1,vjezbe:1,index:12345}], predmet:"WT", brojPredavanjaSedmicno:3, brojVjezbiSedmicno:2});

//pozivanje metoda

prisustvo.sljedecaSedmica();

prisustvo.prethodnaSedmica();